Caesarea

Caesarea (în limba latină), în română Cezareea, astăzi Keysaria (în ebraică קֵיסָרְיָה, transliterat: Keysariya, în arabă قيسارية, transliterat: Qaysaria, în greacă Καισάρεια) este un orășel în partea central-nordică a Israelului. Situat la jumătatea distanței între Tel Aviv și Haifa pe câmpia de coastă în apropiere de orașul Hadera, cade sub jurisdicția Consiliului Regional Hof Hacarmel (Litoralul Carmelului). Cu o populație de 4,970, este singura localitate israeliană gestionată de către o organizație privată, Caesarea Development Corporation și, de asemenea, una dintre cele mai populate localități nerecunoscută ca un consiliu local. Orașul a fost construit de regele regatului Iudeea, Irod cel Mare pe la 25-13 î.Hr. ca orașul-port Caesarea Maritima. El a servit ca un centru administrativ al provinciei Iudeea a Imperiului Roman și mai târziu capitala bizantină a provinciei Palestina Prima în perioada clasică. După cucerirea musulmană din secolul al 7-lea, fiind ultimul oraș căzut sub arabi, orașul a avut o majoritate arabă până la cuceririle cruciate. A fost abandonat după cucerirea de către mameluci. Localitatea a fost repopulată în 1884 de către bosniecii imigranți, care s-au stabilit într-un mic sat de pescari. În 1940, kibbutzul Sdot Yam a luat ființă alături de sat. În februarie 1948, în vremea Războiului de independență a Israelului din anii 1948-1949, satul a fost cucerit de o unitate evreiască a Palmahului comandată de Yitzhak Rabin, dar locuitorii arabi fugiseră deja mai înainte după un atac al organizației paramilitare evreiești Lehi. În 1952 s-a înființat orașul evreiesc Keisarya (Cezareea) în apropierea ruinelor orașului antic, transformat în Parcul Național Caesarea Maritima. Istoria Antichitatea Caesarea Maritima a fost construită în jurul anilor 20–10 î. Hr., lângă ruinele unui mic port, cunoscut sub numele de Stratonos pyrgos (Turnul lui Straton), fondat de Straton I din Sidon. În 90 î. Hr., regele evreu Alexandru Ianai a capturat Turnul lui Straton, ca parte a politicii sale de dezvoltare a construcțiilor navale și extinderea statului hasmonean. Turnul lui Straton a rămas o așezsre evreiască pentru încă două generații, până când zona a devenit dominată de romani în 63 î. Hr., când a fost declarat oraș autonom. Orașul păgân a suferit schimbări mari sub Irod cel Mare, care l-a redenumit Caesarea în onoarea împăratului Roman, Caesar Augustus. În 22 î. Hr., Irod a început construcția unui port de mare adâncime și a construit depozite, piețe, drumuri largi, băi, temple și impunătoare clădiri publice. La fiecare cinci ani, orașul a găzduit importante competiții sportive, jocuri de gladiatori, și spectacole de teatru, cu vedere la Marea Mediterană. Cezareea, de asemenea, a înflorit în timpul perioadei bizantine. În secolul III, înțelepții evrei au scutit orașul de legea iudaică, sau Halakha, întrucât în acest timp, majoritatea locuitorilor nu erau evrei. Orașul a fost, în principal, un centru comercial bazat pe comerț. Personalități notabile Procopius din Cezareea istoric grec bizantin din vremea lui Iustinian I Eusebiu din Cezareea, teolog creștin bizantin Sfântul Albina Laetitia Beck, jucător de golf Ezer Weizman, al șaptelea Președinte al Israelului Keren Ann, cântăreață pop franceză Arkadi Gaydamak, om de afaceri ruso-israelian Eitan Wertheimer, industriaș israelian Beniamin Netaniahu, politician israelian, fost prim-ministru al Israelului, este un locuitor al orasului * *Avraham Yosef Schapira, politician și om de afaceri israelian Note Legături externe Locuri de vizitat în Cezareea (limba engleză) Bine ati venit în Qisarya Survey of Western Palestine Map 7: IAA Arhivat în 29 septembrie 2018, la Wayback Machine., Wikimedia commons Caesarea Development Corporation Jacques Neguer, Byzantine villa:Conservation of the "gold table" and preparation for its display, Israel Antiquities Authority Site - Conservation Department